**Ministru kabineta rīkojuma projekta „Par Eiropas Savienības 7. Ietvara programmas projekta (granta vienošanās Nr.238875) „Eiropas akadēmiskā tīkla GEANT3 pieslēgums” līdzfinansējuma nodrošināšanu”** **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Rīkojuma projekta „Par Eiropas Savienības 7. Ietvara programmas projekta (granta vienošanās Nr.238875) „Eiropas akadēmiskā tīkla GEANT3 pieslēgums” līdzfinansējuma nodrošināšanu” (turpmāk – rīkojuma projekts) izstrādes un pieņemšanas nepieciešamība izriet no 2009.gada granta vienošanās Nr.238875 par GEANT projekta trešās fāzes (GEANT3) īstenošanu (**anotācijas 1.pielikums**) starp Eiropas Komisiju, DANTE Ltd. un visiem nacionālajiem GEANT pieslēguma uzturētājiem. |
| 2. | Pašreizējā situācija un problēmas | 2009.gada 22.septembra Ministru kabineta sēdē tika izskatīts un apstiprināts Informatīvais ziņojums par Informācijas tehnoloģiju infrastruktūras un informācijas sistēmu uzlabošanu zinātniskajai darbībai. Tajā tika izklāstīta ES fondu aktivitātes darbības programmas „Uzņēmējdarbība un inovācijas” 2.1.prioritātes „Zinātne un inovācijas” 2.1.1.pasākuma „Zinātne, pētniecība un attīstība” 2.1.1.3. aktivitātes „Zinātnes un pētniecības infrastruktūras attīstība” 2.1.1.3.2. “Informācijas tehnoloģiju infrastruktūras un informācijas sistēmu uzlabošana zinātniskajai darbībai” (turpmāk – 2.1.1.3.2.apakšaktivitāte) uzsākšanas jeb Latvijas Akadēmiskā pamattīkla (turpmāk – LAT) izveides nepieciešamība. Rezultātā Ministru kabineta sēdes protokollēmumā (prot.Nr.61; 58.§) tika uzdots Izglītības un zinātnes ministrijai izstrādāt noteikumus par 2.1.1.3.2.apakšaktivitātes īstenošanu, kā arī uzsākt LAT izveidi 2010.gadā. Ministru kabineta noteikumi Nr.109 par 2.1.1.3.2.apakšaktivitātes īstenošanu tika pieņemti 2010.gada 2.februārī (turpmāk MK noteikumi Nr.109). Šī tiesiskā regulējumā mērķis ir nodrošināt, pirmkārt, LAT izveidi un, otrkārt, tā sasaisti ar Eiropas Akadēmisko tīklu (MK noteikumu Nr.109 2.punkts). Tādēļ kā viena no MK noteikumos Nr.109 paredzētajām projekta aktivitātēm, ar kuru plānots izveidot LAT, ir noteikta akadēmiskajiem un zinātniskajiem mērķiem paredzētu pieslēgumu Eiropas un starptautiskajiem akadēmiskajiem tīkliem un globālajam internetam izveide un modernizēšana (MK noteikumu Nr.109 14.1.apakšpunkts), savukārt 16.2.apakšpunkts attiecina uz 2.1.1.3.2.apakšaktivitāti visas izmaksas par pieslēguma Eiropas un starptautiskajiem tīkliem nodrošināšanu. Visbeidzot MK noteikumu Nr.109 4.pielikumā (projekta iesnieguma vērtēšanas veidlapas 2.7.2.apakšpunktā) konkretizēts, ka ar „pieslēgumu Eiropas un starptautiskajiem akadēmiskajiem tīkliem” tiek saprasts it īpaši pieslēgums Eiropas Akadēmiskajam tīklam GEANT (*Gigabit European Advanced Network Technology*). Atbilstoši MK noteikumu Nr.109 prasībām projekta par LAT izveidi pieteikumā kā viena no projektā paredzētajām aktivitātēm tika norādīta pieslēguma GEANT tīklam nodrošināšana. Projekta pieteikums tika apstiprināts un iekļauts kā pielikums 2010.gada 10.novembra līgumam Nr.2010/0239/2DP/2.1.1.3.2./10/IPIA/VIA/001 starp Izglītības un zinātnes ministriju (projekta pieteicēju) un Valsts izglītības attīstības aģentūras (sadarbības iestādi) par LAT projekta īstenošanu. GEANT tīkls tika izveidots 2000.gadā ar Eiropas Savienības Ietvara programmas (*EU Framework Programme*) atbalstu. GEANT projekta koordinators ir Apvienotajā Karalistē esošā kompānija DANTE Ltd., kas vienlaikus nodrošina arī GEANT sasaisti ar citiem starptautiskajiem akadēmiskajiem tīkliem, uzturot *Dante World Service* (DWS) pieslēgumu. 43% no GEANT uzturēšanas izmaksām sedz Eiropas Komisija, bet atlikušos 57% līdzfinansē pieslēguma dalībvalstis (abonenti), savukārt pieslēgumu DWS pilnībā apmaksā dalībvalstis. Latvija GEANT un DWS pieslēgumu abonē kopš 2007.gada, un Latvijas zinātnisko institūciju pieeju šim tīklam nodrošina Latvijas Universitātes Matemātikas un informātikas institūts, kas ir LAT projekta sadarbības partneris. 2009.gadā tika uzsākta GEANT projekta trešā fāze (GEANT3), kurai līdz ar granta vienošanās (*grant agreement*) Nr.238875 noslēgšanu starp Eiropas Komisiju, DANTE Ltd. un visiem nacionālajiem GEANT pieslēguma uzturētājiem, tai skaitā Latvijas Universitātes Matemātikas un informātikas institūtu, pievienojās arī Latvija.Ar Ministru kabineta 2010.gada 7.decembra sēdes protokollēmuma (prot.Nr. 71; 31.§) 3.3.apakšpunktu GEANT pieslēguma nacionālā līdzfinansējuma un DWS pieslēguma apmaksai līdz 2011.gada 30.jūnijam tika pārdalīti 177 029 latu no 74.resora „Gadskārtējā valsts budžeta izpildes procesā pārdalāmais finansējums” 80.00.00 programmas „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” līdzekļiem. Kā jau minēts, GEANT pieslēguma nodrošināšana ir LAT projekta viena no apstiprinātajām aktivitātēm. Tādēļ GEANT pieslēguma nacionālo līdzfinansējumu pēc 2011.gada 30.jūnija saskaņā ar MK noteikumu Nr.109 15.punktu bija iecerēts pilnā apmērā finansēt no 2.1.1.3.2.apakšaktivitātes līdzekļiem. Tomēr saskaņā ar Finanšu ministrijas 2011.gada 26.maija vēstulē Nr.21-2-02/3530 sniegto informāciju GEANT pieslēguma līdzfinansēšana LAT projekta ietvaros nav pieļaujama, jo tas būtu pretrunā ar Eiropas Padomes regulas Nr.1083/2006 54.panta 5.puktā nostiprināto dubultās finansēšanas nepieļaujamības principu. Tā kā GEANT projekts jau saņem Eiropas Komisijas finansējumu (43% apmērā), tad to nevar līdzfinansēt (57% apmērā) no ES fondu līdzekļiem, konkrēti no 2.1.1.3.2.apakšaktivitātes finansējuma. Ņemot to vērā, pirmkārt, lai Latvijas zinātnisko institūciju pētnieciskā darbība un līdzdalība Eiropas pētniecības projektos tiktu nodrošināta arī turpmāk, kam priekšnoteikums ir pastāvīgs starptautiskais datu pārraides savienojums ar Eiropas Akadēmisko tīklu, un, otrkārt lai veicinātu un neapdraudētu LAT projekta mērķu sasniegšanu, ir nepieciešams Iīdzfinansēt GEANT pieslēguma maksu no citiem finanšu avotiem. GEANT un DWS pieslēguma maksa no 2011.gada 1.jūlija līdz 2012.gada 31.decembrim saskaņā ar DANTE Ltd. izsniegtajām pakalpojuma apstiprinājuma veidlapām (**anotācijas** **1.pielikums**), kas tiks parakstītas pēc nepieciešamā finansējuma saņemšanas, sastāda 274`402.5 EUR jeb 192`851.00 LVL (pēc Latvijas Bankas noteiktā kursa 1 EUR=0. 702804 LVL).Risinājums Latvijas zinātnisko institūciju pastāvīgas pieejas GEANT tīklam arī pēc 2012.gada nodrošināšanai tiks izstrādāts LAT projekta aktivitātes Nr.4 „Projekta konceptuālo risinājumu izstrāde tehniskās realizācijas un pārvaldības jomā un projekta saturiskā pārvaldība” ietvaros. Šīs aktivitātes būtība ir izklāstīta apstiprinātajā LAT projekta pieteikuma 2.7.apakšpunktā, un tās mērķis ir nodrošināt projekta, tai skaitā Latvijas pieslēguma Eiropas Akadēmiskajam tīklam ilgtspējību 10 gadus pēc LAT projekta noslēguma – līdz 2024.gada 31.decembrim. Aktivitāte Nr.4 paredz izstrādāt LAT projekta augsta līmeņa organizatorisko modeli, ietverot arī GEANT pieslēguma uzturēšanas atbalstu, pieslēguma attīstīšanas nodrošināšanu un juridisko ietvaru šīm aktivitātēm. Viens no iespējamajiem risinājumiem izriet no 2010.gada 2.februāra Ministru kabineta sēdes protokollēmuma (prot.Nr. 6; 49.§) 3.punkta, kurā Izglītības un zinātnes ministrijai līdz 2014.gada 30.jūnijam uzdots izvērtēt nepieciešamību veikt grozījumus Ministru kabineta 2009.gada 10.novembra noteikumos Nr.1316 „Bāzes finansējuma piešķiršanas kārtība valsts zinātniskajiem institūtiem, valsts augstskolām un valsts augstskolu zinātniskajiem institūtiem”, lai sekmētu LAT projekta rezultātu uzturēšanu vismaz 10 gadus pēc minētā projekta pabeigšanas. Savukārt 2013.gadā Latvijas abonēšanas maksu GEANT un DWS pieslēgumiem paredzēts finansēt Izglītības un zinātnes ministrijas budžeta ietvaros saskaņā ar Ministru kabineta noteikumiem „Kārtība, kādā nodrošina valsts atbalstu dalībai starptautiskās sadarbības programmās pētniecības un tehnoloģiju jomās” (VSS-722; izsludināts 2011.gada 7.jūlijā). Pašlaik spēkā esošie 2008.gada 8.septembra Ministru kabineta noteikumi Nr.722 „Kārtība, kādā nodrošina valsts atbalstu dalībai starptautiskās sadarbības programmās pētniecības un tehnoloģiju jomās” neparedz atbalstu 7.Ietvara programmas infrastruktūru (t.sk. Akadēmiskā tīkla) projektiem (4.punkts). Savukārt izsludinātajā noteikumu projektā atbalsts šādām aktivitātēm ir iekļauts (4.8.apakšpunkts). |
| 3. | Saistītie politikas ietekmes novērtējumi un pētījumi | Izglītības un zinātnes ministrijas Informatīvais ziņojums par Informācijas tehnoloģiju infrastruktūras un informācijas sistēmu uzlabošanu zinātniskajai darbībai. |
| 4. | Tiesiskā regulējuma mērķis un būtība | Rīkojuma projekta mērķis ir nodrošināt Latvijas izglītības un zinātnes sabiedrību ar iespēju izmantot Eiropas Akadēmisko tīklu, kas paver priekšrocības, ko sniedz liela apjoma pētniecības datu apmaiņa starp Latvijas un citu Eiropas valstu zinātniekiem.Rīkojuma projekts paredz piešķirt Izglītības un zinātnes ministrijai papildu finansējumu GEANT un DWS pieslēguma apmaksai no 2011.gada 1.jūlija līdz 2012.gada 31.decembrim 192`851.00 LVL apmērā. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Sabiedrības, konkrēti, Latvijas zinātnisko institūciju līdzdalība netika nodrošināta, jo tās kā LAT projekta sadarbības partneri jau ir akceptējušas projekta aktivitātes, it īpaši Latvijas pieslēguma Eiropas Akadēmiskajam tīklam nepieciešamību.  |
| 7. | Cita informācija | Nav |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | GEANT pieslēguma lietotāji ir Latvijas zinātniskās institūcijas, it īpaši tās, kuras piedalās Eiropas Savienības pētniecības projektos (Ietvara programmas u.c.). Pašlaik LAT projekta sadarbības partnera statusā ir apstiprinātas 95 zinātniskās institūcijas. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Rīkojuma projekts neparedz tā mērķgrupai radīt papildu izmaksas, bet gan iespēju izmantot Eiropas Akadēmisko tīklu, lai atvieglotu pieeju pētniecības datiem un to apmaiņu ar citām Eiropas valstu zinātniskajām institūcijām, tādā veidā uzlabojot Latvijas kopējo pētniecības konkurētspēju. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2011. gads** | Turpmākie trīs gadi (tūkst. latu) |
| **2012.** | **2013.** | **2014.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo 2011. gadu | Izmaiņas, salīdzinot ar kārtējo 2011. gadu | Izmaiņas, salīdzinot ar kārtējo 2011. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 192,9 | 0 | 0 | 0 |
| 2.1. valsts pamatbudžets | 0 | 192,9 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | - 192,9 | 0 | 0 | 0 |
| 3.1. valsts pamatbudžets | 0 | - 192,9 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | - 192,9 | 0 | 0 | 0 |
| 5.1. valsts pamatbudžets | - 192,9 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Maksa par pieslēgumu GEANT no 2011.gada 1.jūlija līdz 2012.gada 31.decembrim: **448`500 EUR**. Eiropas Komisija līdzfinansē 43% no GEANT pieslēguma maksas jeb **192`855 EUR**. Latvijai nepieciešams segt 57% no GEANT pieslēguma maksas jeb **255`645 EUR**.Maksa par DWS pieslēgumu no 2011.gada 1.jūlija līdz 2012.gada 31.decembrim: **18`757.50 EUR**, kurus Latvija apmaksā pilnā apmērā. Kopā par pieslēgumu GEANT un DWS no 2011.gada 1.jūlija līdz 2012.gada 31.decembrim Latvijai jāapmaksā **274`402,50 EUR** jeb **192`851.00 LVL** (pēc Latvijas Bankas noteiktā kursa 1 EUR=0. 702804 LVL ). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Finansiālo ietekmi paredzēts finansēt no 74.resora „Gadskārtējā valsts budžeta izpildes procesā pārdalāmais finansējums” 80.00.00 programmas „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” līdzekļiem.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma projekta izpildi nodrošinās Izglītības un zinātnes ministrija un Finanšu ministrija. |
| 2. | Projekta izpildes ietekme uz pārvaldes funkcijām | Projekts šo jomu neskar.  |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Nav |

*Anotācijas IV, V un VI sadaļa – projekts šīs jomas neskar.*

Izglītības un zinātnes ministrs \_\_\_\_\_\_\_\_\_\_\_\_\_\_\_ R.Broks

Vizē:

valsts sekretārs \_\_\_\_\_\_\_\_\_\_\_\_\_\_\_\_ M.Gruškevics

22.08.2011 13:00

1 708

Kalsnavs, 67047893

kaspars.kalsnavs@izm.gov.lv